Александър Пушкин
Вълни, кой вдигна зид висок…

Превод от руски: Хенри Левенсон, —

chitanka.info

Вълни, кой вдигна зид висок…[0]

Вълни, кой вдигна зид висок

пред вашта сила побесняла

и кой във блато застояло

превърна бурния поток?

Чий жезъл да срази успя

във мен надежди, скръб и радост?

Душата ми и мойта младост

в ленива дрямка кой приспа?

Ти, буря, разлюлей водата,

стената гибелна срути

и — символ свят на свободата —

мини над робските води!

[0] Чернова скица. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.